recursal/SuperWikiNEXT-32B huggingface dataset:
Mary Hannikainen 1930-luvun alussa.
Mary vuonna 1926
**Mary Helena (Helene) Hannikainen** (o.s. *Spennert*, 12. tammikuuta 1901 Helsinki – 7. helmikuuta 1974 Tukholma, Ruotsi) oli suomalainen laulaja ja näyttelijä, joka esiintyi operettirooleissa ja subrettiosissa. Hänen äänialansa oli sopraano. Hän opiskeli laulua Suomessa opettajinaan Alma Fohström, Maikki Järnefelt, Heikki Klemetti ja Hanna Granfelt. Ulkomailta hän haki oppia Berliinistä 1921–1924, Pariisista 1924–1926, Budapestista ja Tukholmasta. Berliinissä häntä opettivat Julie Trebicz ja rouva Demerow, Pariisissa Delaqarriere ja W. Bernardi sekä Tukholmassa Britta von Vegesack ja Aslaug Due-Møller.

Laulu-uransa aikana Hannikainen oli kiinnitettynä Berliinissä Deutsches Theateriin 1921–1923 ja Grosses Schauspielhausiin, Helsingissä Ruotsalaiseen teatteriin 1924–1928, Kansallisteatteriin 1928–1932 ja 1934–1941 ja Suomalaiseen oopperaan 1932–1934 sekä Tukholmassa Oscarsteaterniin 1952–1953. Tukholmassa hän esiintyi usein muutenkin vuosina 1932–1957 ja vieraili primadonnaosissa Göteborgissa, Malmössä ja Tallinnassa. Konserttien solistina hän esiintyi 1940-luvulla Helsingissä, Tukholmassa, Oslossa, Berliinissä, Pariisissa, Zürichissä ja Lontoossa. Hannikainen lauloi pääroolin Franz Lehárin *Iloisessa leskessä* yli 400 kertaa ja Ralph Benatzkyn *Valkoisessa hevosessa* noin 300 kertaa. Muita operettien päärooleja hän esitti Emmerich Kálmánin *Sirkusprinsessassa,* Kálmánin *Mustalaisruhtinattaressa* ja Paul Abrahamin *Havaijin kukassa*. Hänen oopperaosiaan olivat muun muassa Giuseppe Verdin *La Traviatan* Violetta, Charles Gounod'n *Faustin* Margareta, Johann Christoph Pepuschin *Kerjäläisoopperan* Polly ja Leevi Madetojan *Pohjalaisten* Liisa.

Mary Hannikainen oli naimisissa vuodesta 1927 viulisti Arvo Hannikaisen kanssa tämän kuolemaan, vuoteen 1942 asti ja vuodesta johtaja Axel Wilhelm Kallenbergin kanssa. Hannikainen asui Tukholmassa vuodesta 1952 lähtien.

Lähteet
-------

1. 1 2 3  *Otavan iso musiikkitietosanakirja,* Otava 1976–1979. ISBN 951-1-02380-2.
2. ↑  Kirsti Jaantila: Mary Hannikainen. Teoksessa Maire Pulkkinen (toim.): *Suomalaisia musiikin taitajia,* Fazerin musiikkikauppa 1958, sivu 653.
3. ↑  *Kuka kukin on 1954, Otava 1954.*


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |
**Engarés** (kreik. Εγγαρές, transl. myös *Eggarés*, *Egarés*) on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 178 (vuonna 2011).

Engarésin kylä.
Engarésin kylä sijaitsee Náxoksen luoteisissa sisäosissa noin yhdeksän kilometriä itäkoilliseen saaren keskuksesta Náxoksen kaupungista eli Chórasta. Kylän pääelinkeino on maanviljely. Sen nähtävyyksiin lukeutuu muun muassa oliivinpuristamomuseo. Engarésin pääkirkko on omistettu Neitsyt Marian kuolonuneen nukkumiselle (*Koímisi tis Theotókou*). Kylän lähellä on bysanttilaisaikaisen Neitsyt Maria (*Panagía*) *Monastiriótissan* kirkon rauniot.

Engarés muodostaa oman kyläyhdyskuntansa (Τοπική Κοινότητα Εγγαρών, *Topikí Koinótita Engarón*). Aiemmin kylä kuului Náxoksen kuntaan ja vuodesta 2011 lähtien Náxoksen ja Pienten Kykladien kunnan Náxoksen kunnallisyksikköön.

Lähteet
-------

1. 1 2 3 4  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT). Viitattu 1.9.2014. (kreikaksi)
2. ↑  Engares *Just Greece*. Viitattu 4.9.2023.
3. ↑  Eggares *Naxos.net*. Viitattu 4.9.2023.
4. ↑  Engares *Feel Greece*. Viitattu 4.9.2023.

Aiheesta muualla
----------------

* Kuvia tai muita tiedostoja aiheesta **Engarés** Wikimedia Commonsissa
*Tämä artikkeli käsittelee saarta. Ydinvoimalaitoksesta katso Olkiluodon ydinvoimalaitos.*
OlkiluotoOlkiluoto ilmakuvassa.

|  |  |
| --- | --- |
| Sijainti | 
61.237895°N, 21.457890°E, EurajokiSatakuntaSuomi |
| Merialue | 
Selkämeri |
| Pinta-ala | 
10,3 km² |

Väestö| Asukasluku | 
n. 10 |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Olkiluoto** on Eurajoen kunnassa Selkämeren rannikolla sijaitseva saari, joka tunnetaan Olkiluodon ydinvoimalaitoksista. Noin 10 neliökilometrin laajuinen Olkiluoto on noin 6 kilometriä pitkä ja 2,5 kilometriä leveä. Mantereesta sen erottaa kapea Karhukarinrauman salmi, johon laskee Lapinjoki. Saaren pohjoispuolella on Eurajoensalmi ja eteläpuolella Olkiluodonvesi-niminen merenselkä. Olkiluotoon kulkee valtatie 8:lta Lapijoelta lähtevä yhdystie 2176 eli Olkiluodontie.

Suuri osa Olkiluodosta on Teollisuuden Voiman omistamaa ydinvoimalaitosaluetta. Saaren länsiosassa sijaitsevalla 80 hehtaarin laajuisella alueella on ydinvoimalaitosten ja niihin välittömästi liittyvien toimintojen ohella myös väliaikaisille työntekijöille tarkoitettu majoituskylä, Olkiluodon Vierailukeskus sekä Posivan tutkimusluolasto Onkalo ja rakenteilla oleva käytetyn ydinpolttoaineen loppusijoituslaitos, jonka on määrä valmistua 2024–2025. Myös ydinvoimayhtiö Fennovoima on hankkinut maa-alueita Olkiluodosta, joka on toinen ehdokas yhtiön käytetyn polttoaineen loppusijoituspaikaksi.

Saaren pohjoisosassa sijaitsevat TVO:n omistama Olkiluodon satama ja Aslemetals Oy:n telakka. Olkiluodon pysyvä asutus on sijoittunut saaren itäpäähän Ilavaisten kylään. Lisäksi Olkiluodossa on loma-asutusta. Vuosina 2004–2018 saaressa oli myös TVO:n omistama tuulivoimala, joka purettiin sen tultua käyttöikänsä loppuun.

Lähteet
-------

1. ↑  Länsi-Suomen ympäristölupaviraston lupapäätös (PDF) (s. 3–4)  19.6.2006. Länsi-Suomen ympäristölupavirasto. Viitattu 11.6.2020.
2. 1 2  *Olkiluoto 3 -ydinvoimalaitosyksikön käyttölupahakemus*, s. 21–22. Eurajoki: Teollisuuden Voima Oyj, 2016. Teoksen verkkoversio (PDF).
3. ↑  Fennovoimalle vuokramaata Olkiluodosta  12.12.2007. Yle Uutiset. Viitattu 11.2.2008.
4. ↑  Rantanen, Janne: Fennovoiman loppusijoitusvaihtoehdot Olkiluoto ja Pyhäjoki  22.6.2016. Länsi-Suomi. Viitattu 11.6.2020.
5. ↑  Suni, Kari: TVO purkaa Olkiluodon tuulivoimalan – mylly ja osat kiertoon koulutuskäytössä *Satakunnan Kansa*.  28.9.2018.  Arkistoitu 11.6.2020. Viitattu 11.6.2020.

Aiheesta muualla
----------------

* Kuvia tai muita tiedostoja aiheesta **Olkiluoto** Wikimedia Commonsissa
**Kansainvälinen demokraattisten lakimiesten liitto** (engl. *International Association of Democratic Lawyers*, **IADL**) on kansainvälinen poliittisesti vasemmistolaisten juristien järjestö. Se pyrkii seuraamaan erityisesti ihmisoikeuksia sekä poliittisia ja taloudellisia oikeuksia. IADL on saanut neuvoa-antavan jäsenen aseman Yhdistyneiden kansakuntien ECOSOCissa, Unescossa ja Unicefissa.

Järjestö perustettiin Pariisissa vuonna 1946. Alussa järjestön puheenjohtajana toimi myöhemmin Nobelin rauhanpalkinnon voittanut René Cassin, mutta nopeasti kommunistit ottivat vallan järjestössä ja kylmän sodan aikana se toimi kommunistisena peitejärjestönä, jota myös KGB ohjasi. Korean sodan aikana IADL väitti, että Yhdysvallat oli käyttänyt biologisia aseita ja kiduttanut siviilejä. Yhdysvallat suuttui väitteistä ja onnistuneesti lobbasi Ranskan häätämään IADL:n päämajan Pariisista vuonna 1951. Rene Cassin oli jättänyt puheenjohtajuuden vuotta aiemmin. Vielä myöhemmin esimerkiksi vuonna 1990 Neuvostoliitto rahoitti järjestöä 100 000 Yhdysvaltojen dollarilla.

Suomen Demokraattiset Lakimiehet, myöhemmin Oikeuspoliittinen yhdistys Demla, oli maatason jäsen järjestössä vuoteen 1990 asti.

Katso myös
----------

* Maailman rauhanneuvosto
* Maailman ammattiyhdistysten liitto
* Demokraattisen nuorison maailmanliitto
* Kansainvälinen sanomalehtimiesliitto
* Naisten kansainvälinen demokraattinen liitto
* Ylioppilaiden Kansainvälinen Unioni

Aiheesta muualla
----------------

* IADL:n viralliset nettisivut

Lähteet
-------

1. ↑  International Association of Democratic Lawyers (IADL) UNESCO.  Arkistoitu 2.4.2015. Viitattu 15.06.2015. (englanniksi)
2. 1 2  Richard Felix Staar (1991). *Foreign policies of the Soviet Union*. Hoover Institution Press, Stanford University. s. 80. ISBN 9780817991029
3. ↑  Tolley, Howard B. Jr.: *The International Commission of Jurists: Global Advocates for Human Rights*, s. 28–29. University of Pennsylvania Press, 2010. ISBN 0812203151. Teoksen verkkoversio.
4. ↑  Markku Fredman: Demla r.y. – vähän yli 50 vuotta (pdf) *Oikeus-lehti 4/2015*. Oikeuspoliittinen yhdistys Demla.  Arkistoitu 15.5.2018. Viitattu 30.9.2018.
**Suuri junaryöstö** (engl. *The Great Train Robbery*) on vuonna 1903 julkaistu Edwin S. Porterin ohjaama mustavalkoinen mykkäelokuva. Useimpien lähdeteosten mukaan *Suuri junaryöstö* on myös maailman ensimmäinen lännenelokuva ja se loi tyylilajin, josta tuli jo muutaman vuoden kuluttua yhdysvaltalaisten elokuvateattereiden suosituin.

Tapahtumat
----------

**Varoitus:  Seuraava kirjoitus paljastaa yksityiskohtia juonesta.**
Elokuva koostuu hieman yli kymmenestä erillisestä kohtauksesta, jotka kukin kuljettavat tarinaa eteenpäin. Ensimmäisessä kohtauksessa kaksi naamioitunutta ryöstäjää pakottaa lennätinoperaattorin lähettämään lähestyvälle junalle pysähtymiskäskyn ja sitoo miehen. Junan pysähdyttyä ryöstäjät siirtyvät junaan, menevät postivaunuun ja lyhyen ammuskelun jälkeen räjäyttävät auki arvokkaan kuljetuksen. Ryöstäjät siirtyvät veturiin ja saavat junan pysähtymään, minkä jälkeen he käskevät matkustajat ulos junasta. Yksi mies yrittää paeta väkijoukosta, mutta hänet ammutaan. Muilta kerätään arvoesineet. Ryöstäjät poistuvat paikalta pelkällä veturilla, noutavat metsään jättämänsä hevoset ja ratsastavat karkuun. Sähköttäjä onnistuu hakemaan apua ja joukko aseistautuneita miehiä lähtee ryöstäjien perään. Alkaa takaa-ajo hevosten selässä. Hetken kuluttua kolme jäljellä olevaa ryöstäjää pysähtyy hevosineen luultuaan jättäneensä takaa-ajajansa. Ryöstäjät alkavat tutkia ryöstösaalistaan, mutta takaa-ajajat onnistuvat piirittämään varkaat. Taistelussa osa takaa-ajajista ja kaikki ryöstäjät kuolevat.

Elokuvan tunnetuin otos.
Elokuvaan kuuluu yksi erillinen otos, joka on ehkä koko elokuvan kuuluisin osa. Siinä yksi ryöstäjistä kohottaa aseen sekä ampuu useasti kohti kameraa ja katsojaa. Tällä pyrittiin luomaan katsojalle vaikutelma siitä, että hän on mukana elokuvan tapahtumissa. Tämä lyhyt pätkä on välillä näytetty elokuvan aluksi, joskus taas lopuksi. Kohtaukseen viitataan muun muassa Martin Scorsesen elokuvan Mafiaveljet (1990) lopussa, jossa Joe Pescin roolihahmo ampuu kohti kameraa.

Lähteet
-------

1. ↑  Schneider, Steven Jay (toim.): *1001 elokuvaa, jotka jokaisen on nähtävä edes kerran eläessään*, s. 22. WSOY, 2009.
2. ↑  Bergman, Olle: Valkokankaan villi länsi.  *Historia*, nro 2/2008.  Storia Kustannus Oy.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Suuri junaryöstö (vuoden 1903 elokuva)**.
* Elokuva katsottavissa Yhdysvaltain kongressin kirjaston sivuilta (Arkistoitu – Internet Archive)
* Mykkäelokuvasivusto
Jotos on maastossa järjestettävä partiotaitokilpailu, jossa mitataan osallistujien kenttäkelpoisuutta. Jotosten kehittämisestä vastaa Reserviläisurheiluliitto.

Historiaa
---------

Jotokset kehitettiin aikana, jolloin sodanjälkeiset rauhanehdot rajoittivat suomalaisten reserviläisten sotilaallista harjoittelua. Niiden perinteet polveutuvat suojeluskuntien vastaavista harjoittelumuodoista. Jotokset määriteltiin siviilivarustein tapahtuviksi erätaitokilpailuiksi, joissa partiot suunnistavat omatoimisesti rastilta toiselle maastossa, kantaen mukanaan omia varusteitaan. Rasteilla mitataan tyypillisiä kenttäkelpoisuustaitoja. Nykyään jotosten kytköstä reserviläistoimintaan ei enää tarvitse peitellä ja osa tehtävistä on luonteeltaan sotilaallisia.

Kilpailun tavoitteet
--------------------

Jotoksella on tarkoituksena mitata osallistuvien partioiden kenttäkelpoisuutta. Rastilta toiselle liikkuminen, vuoden ajasta riippuen joko jalan tai suksilla, mittaa partion marssi- ja suunnistustaitoja. Rasteilla mitataan muita reserviläisen kannalta oleellisia taitoja ja tietoja, kuten partion toimintaa tai tulenjohtoa. Jotoksilla on myös koulutuksellinen näkökulma. Pienissä tapahtumissa palaute voi tulla välittömästi partion suorituksen jälkeen, mutta isommissa tapahtumissa järjestäjä antaa tehtävien oikeat vastaukset joko kirjallisesti tai nykyisin yhä useammin netin kautta partion tultua maaliin.

Valtakunnalliset jotokset
-------------------------

Reserviläisurheiluliitto RESUL järjestää kaksi valtakunnallista jotosta, syys- ja talvijotos, joihin osallistuu partioita sekä ympäri Suomea, että ulkomailta.

Lähteet
-------

1. ↑  Yli 100 kilpailijaa Syysjotokselle *Reserviläinen*.  3.8.2016. Viitattu 18.1.2017.
2. ↑  Mikä on jotos? - Reserviläisurheiluliitto ry *Reserviläisurheiluliitto ry*. Viitattu 18.1.2017.
3. ↑  Valtakunnallinen talvijotos maaliskuussa Imatralla *Uutisvuoksi*.  Arkistoitu 19.1.2017. Viitattu 18.1.2017.
**Metric** on kanadalainen indie pop-yhtye, joka perustettiin Torontossa vuonna 1998. Yhtye on julkaissut yhteensä viisi studioalbumia. Niistä ensimmäinen, *Old World Underground, Where are you?* julkaistiin vuonna 2003 ja palkittiin Juno Award-palkinnolla (paras alternative-levy). Myös kaksi vuotta myöhemmin julkaistu *Live it Out* pokkasi saman palkinnon. Yhtyeen kolmas levy *Grow Up and Blow Away* on oikeastaan yhtyeen ensimmäinen levy, joka julkaistiin vasta vuosia äänittämisensä jälkeen. Neljäs levy *Fantasies* julkaistiin huhtikuussa 2009. Myös se voitti parhaan alternative-levyn Juno-palkinnon sekä Polaris Music Prize -palkinnon parhaasta kanadalaisesta levystä.

*Fantasies* ja *Live It Out* ovat myyneet Kanadassa platinaa ja *Old World Underground, Where are you?* kultaa.

Metricin keulakuva Emily Haines (laulu, kitara, koskettimet) on julkaissut yhden sooloalbumin sekä yhden albumin toisen yhtyeensä, *Emily Haines and the Soft Skeleton* kanssa. Lokakuussa 2011 Metric ilmoitti viidennen studioalbuminsa *Synthetica* ilmestymisestä. Helmikuussa 2012 albumin ilmestymispäiväksi ilmoitettiin 12.6.2012. Ensimmäinen single uudelta levyltä julkaistiin 8.5.2012. Synthetica julkaistiin ennakkotietojen mukaisesti 12. kesäkuuta 2012.

Kokoonpano
----------

* Emily Haines - laulu, kitara, koskettimet
* James Shaw - kitara
* John Winstead - basso
* Joules Scott-Key - rummut

Diskografia
-----------

### Studioalbumit

* 2003 *Old World Underground, Where are you?*
* 2005 *Live It Out*
* 2007 *Grow Up and Blow Away*
* 2009 *Fantasies*
* 2012 *Synthetica*
* 2015 *Pagans in Vegas*
* 2018 *Art of Doubt*

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Metric**.
* Virallinen kotisivu
* Metric myspacessa
**Acinonyx jubatus hecki** on äärimmäisen uhanalainen gepardin alalaji, jota arvioidaan olevan jäljellä enintään 250 aikuista yksilöä. Niitä on tavattu ainakin Algeriassa, Togossa, Nigerissä, Malissa, Beninissä ja Burkina Fasossa.

Tästä gepardista ja sen käyttäytymisestä ei tiedetä juuri mitään. Eläimiä kuvasi viimeksi brittiläinen tutkimusryhmä, jonka ottamia kuvia on julkaistu helmikuussa 2009. Kuvista ja eläinten asuinseutujen asukkailta kootaan eläimen ekologiasta ja siihen kohdistuvista uhista uutta tietoa. Tutkimuksen tekijöinä ovat Zoological Society of London (ZSL), Office du Parc National de l'Ahaggar ja Bejaïan yliopisto, ja sille antaa tukea Wildlife Conservation Society and Panthera -niminen järjestö, joka on omistautunut maailman 36 villin kissaeläinlajin suojelulle.

Ravinto
-------

*A. j. hecki* -gepardin pääasiallinen ravinto on thomsoningaselli. Muita sen saaliseläimiä ovat impala ja toisinaan muut pienet sorkkaeläimet.

Elinalue ja ekologia
--------------------

*A. j. hecki* -gepardi elää yleensä yksin. Toisinaan niitä kuitenkin esiintyy pieninä, yleensä emon ja pentujen tai uroksen muodostamana ryhmänä, jonka liikkuma-ala on tavallisesti hyvin pieni. Naaraiden elinalueet sijaitsevat seuduilla, joilla on runsaasti ravintoa, ja urosten elinalueet määräytyvät naaraiden alueiden perusteella. Niiden levinneisyysalueen oletetaan kattavan suunnilleen keskisen Länsi-Saharan aavikon ja Sahelin muodostaman kaistaleen, jolla ne elävät hajanaisina populaatioina. Tutkijat arvelevat, että suurin populaatio on Algeriassa Ahaggarin ylänköalueella, mutta siitä on todisteena vain vuonna 2009 julkaistu neljään yksilöön pohjautuva raportti ja vähäiset tiedot.

Lähteet
-------

1. ↑  Belbachir, F.: *Acinonyx jubatus ssp. hecki* *IUCN Red List of Threatened Species. Version 2014.1*.  2008. International Union for Conservation of Nature, IUCN, Iucnredlist.org. Viitattu 14.7.2014. (englanniksi)
2. ↑  *Über neue Gepparden nebst Bemerkungen über die Nomenklatur dieser Tiere* (julkaisija: Sitzungsbericht der Gesellschaft Naturforschender Freunde zu Berlin 5:283–292) BioOne, julkaisun nimen lähde
3. 1 2  harvinainen Saharan gepardi pääsi valokuvaan.  *Helsingin Sanomat*, 26.2.2009, s. B1. Artikkelin verkkoversio. Viitattu 26.2.2009.
4. 1 2  Rare cheetah caught on camera trap in Sahara *The Telegraph*.  25.2.2009. Lontoo. Viitattu 25.2.2009. (englanniksi)

Aiheesta muualla
----------------

* Zoological Society of London: New evidence of critically-endangered cat *zsl.org*.  Arkistoitu 28.2.2009. Viitattu 26.2.2009. (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q2164369
* Wikispecies: Acinonyx jubatus hecki
* CoL: 7J78D
* EoL: 1271376
* GBIF: 6164723
* iNaturalist: 147526
* ITIS: 726289
* IUCN: 221
* MSW: 14000008

 |

 |
**Carl Gustav Larsson Nordman** (s. 19. elokuuta 1939 Helsinki) on suomalainen eläköitynyt insinööri ja yritysjohtaja, joka on saanut teollisuusneuvoksen arvonimen.

Nordmanin vanhemmat olivat komentajakapteeni Lars-Gustav Nordman ja Helvi Sunn. Hän avioitui 1962 lääkintävoimistelija Catarina Franziska Henriksdotter Lavoniuksen kanssa. Nordman tuli ylioppilaaksi Nya svenska läroverketistä 1959 ja valmistui maanmittaustekniikan insinööriksi Tekniska läroverket i Helsingforsista 1965. Hän oli Oy AGA Ab:n käyttöinsinööri 1964–1966 ja tuotantopäällikkö 1966–1973, AGA Ab:n jaospäällikkö 1973–1974, tekninen johtaja ja johtoryhmän jäsen Lidingössä Ruotsissa 1974–1978 ja Oy AGA Ab:n toimitusjohtaja 1978–2000. Nordman toimi myös yhtiön hallituksen jäsenenä. Hän oli lisäksi AGA Gas Equipment -yhtiön toimitusjohtaja 1973–1975 ja AGA Industrial Gas Engineering -yhtiön hallituksen jäsen 1976–1978 ja toimitusjohtaja 1977–1978. Nordmanilla on ollut myös useita liike-elämän ja muita asiantuntija- ja luottamustehtäviä. Teollisuusneuvoksen arvonimen hän sai 1991.

Lähteet
-------

1. 1 2  Skippari, Mika: Teollisuusneuvos Carl G. Nordman (1939–). *Suomen talouselämän vaikuttajat* -verkkojulkaisu (maksullinen). 30.11.2012. Suomalaisen Kirjallisuuden Seura. Viitattu 26.11.2023.
2. ↑  Ny uppdrag väntar.  *Hufvudstadsbladet*, 19.8.1999, nro 222, s. 18. Kansalliskirjasto. Viitattu 26.11.2023.  (ei-vapaa)
KarttaPaloaseman sijainti kartalla.
Pojo FBK vuonna 2022
**Pojo Frivilliga Brandkår rf.** (suom. *Pohjan Vapaaehtonen Palokunta ry.*), tai lyhyemmin **Pojo FBK** on Pohjan alueella sijaitseva sopimuspalokunta, joka kuuluu Länsi-Uudenmaan pelastuslaitoksen piiriin. Palokunnan pääasialliseen toimipiiriin kuuluu muun moassa Pohja, Persböle, Mörby, Fiskari, Ansku (Antskog), Åminnefors, Brunkom, Dalkarby ja Bollsta. Palokunta voi lähteä myös kauemmas suuremmille hälytyksille.

Pojo FBK on järjestänyt kylässä uudenvuodenilotulituksen vuodenvaihteen 1992-93 jälkeen joka vuosi, paitsi kun paloasema oli remontissa vuonna 2010. Toinen poikkeus oli vuoden 2020-21 vaihde, jolloin tapahtumaa ei järjestetty koronapandemian takia. Tapahtumaa ei järjestetä myöskään vuoden 2021-22 vaihteessa. Tapahtumaa on tullut joskus katsomaan jopa 8 000 ihmistä ja sillä on vuosittain yli 130 sponsoria ja budjetti on noin 10 000€.

Palokunnan osastot
------------------

Pojo FBK:ssa toimii nuoriso-osasto, hälytysosasto, naisosasto ja veteraaniosasto.

### Nuoriso-osasto

Palokunnan nuoriso-osasto kokoontuu jokainen pyhätön lauantai kouluvuoden aikana klo. 10-12. Nuoriso-osaston harjoituksiin voi osallistua kaikki 8-16 -vuotiaat. Nuoriso-osastolla aktiivisia nuoria vuonna 2019 oli noin 15 kappaletta. Nuoriso-osaston harjoituksissa opetellaan tulipalojen sammuttamista, ensiapua, hätänumeron käyttöä, sekä paljon muuta hauskaa. Palokuntanuoret myös osallistuvat kilpailuihin, sekä leireihin joka vuosi.

### Hälytysosasto

Palokunnan hälytysosaston harjoituksiin voi osallistua kaikki yli 16 -vuotiaat. Hälytysosasto kokoontuu harjoittelemaan maanantaisin 19-21, pitäen kesällä ja talvella lyhyet lomat. Hälytystehtäville kuitenkin pääsee vasta täysi-ikäisenä sammutustyökurssin käytyään.

Aseman yksiköt
--------------

Paloaseman käytössä on sammutusauto, henkilöstönkuljetusauto, vene ja moottorikelkka, sekä hälytyskäytöstä poistetut säiliöauto ja henkilöstönkuljetusauto, joissa ei ole tunnuksia. Hälytyskäytöstä poistettuja ajoneuvoja käytetään pääasiassa harjoituksissa ja nuorison tapahtumissa.

| Ajoneuvon tunnus | Ajoneuvon tyyppi |
| --- | --- |
| R LU 751 | Sammutusauto |
| R LU 757 | Henkilöstönkuljetusauto / Ensivasteyksikkö |
| R LU 758 | Vene |
| R LU 759 | Moottorikelkka |
| Ei tunnusta | Säiliöauto |
| Ei tunnusta | Henkilöstönkuljetusauto |

Aiheesta muualla
----------------

* Länsi-Uudenmaan pelastuslaitoksen nettisivu

Lähteet
-------

1. ↑  Länsi-Uudenmaan suurin ilotulitus päätettiin perua koronan vuoksi *etelä.fi*.  15.10.2020. Etelä-Uusimaa. Viitattu 15.10.2020.
2. 1 2  Sjundeå skjuter nyårsraketer, festen i Pojo är inhiberad och Hangö ordnar eget nyår i februari *svenska.yle.fi*. Viitattu 30.12.2021. (ruotsiksi)
3. ↑  Pohjan uudenvuoden ilotulitus on yksi suomen näyttävimmistä, katso missä muualla ruuti lentää taivaalle! *lansi-uusimaa.fi*.  28.12.2018. Länsi-Uusimaa. Viitattu 30.3.2020.
4. ↑  Pojo FBK *facebook.com*.  8.2.2020. Pojo FBK. Viitattu 24.7.2020.
**KTEL** (kreik. ΚΤΕΛ, Κοινά Ταμεία Εισπράξεων Λεωφορείων, *Koiná Tameía Eispráxeon Leoforeíon*, "Linja-autojen rahastusten yhteiskassa") on Kreikan pitkänmatkan linja-autoliikennettä hoitava yritys. Se on 62 paikallisen linja-autoyhtiön yhteenliittymä ja perustettiin vuonna 1952. Linja-autot tunnistaa yleensä niiden vihreästä väristä.

Historia
--------

Linja-autoliikenne alkoi Kreikassa vuonna 1896. Liikennettä säänneltiin laeilla ensimmäisen kerran 1920-luvulla. Liikenteen ja reittien organisointi alkoi 1930-luvulla, mutta työ keskeytyi sodan ajaksi. KTEL perustettiin lailla vuonna 1952. Alun perin paikallisia yhtiöitä oli yksi jokaisessa prefektuurissa ja suuremmalla saarella, yhteensä 104 kappaletta. Linja-autoja oli alussa käytössä noin 3 300 kappaletta.

Myöhemmin yhtiöitä on yhdistelty, ja kaupunkien linja-autoliikenne on erotettu pitkänmatkan liikenteestä niin, että KTEL:in yhtiöt hoitavat vain jälkimmäistä. Yhtiöillä on lakisääteinen tehtävä hoitaa viranomaisten määräämiä reittejä, myös kaupallisesti kannattamattomia yhteyksiä. 2010-luvulla linja-autoja oli yhteensä noin 4 200 kappaletta, ja KTEL hoiti noin 80 prosenttia Kreikan linja-autoliikenteestä.

Paikalliset yhtiöt
------------------

KTEL Chaniá-Réthymnon linja-autoja Chaniássa.
KTEL Euboian linja-auto Istiaíassa.
KTEL Lefkaksen linja-auto Lefkaksen kaupungissa.
KTEL:in paikallisia yhtiöitä on 62. Niiden toiminta-alueet ovat yleensä alueyksiköitä tai esimerkiksi suuria saaria, ja ne on nimetty alueensa mukaan. Yhtiöt ovat:

|  |  |  |
| --- | --- | --- |
| * KTEL Aígina
* KTEL Aitolia-Akarnania
* KTEL Akhaia
* KTEL Ándros
* KTEL Argolis
* KTEL Arkadia
* KTEL Árta
* KTEL Attika
* KTEL Chalkidikí
* KTEL Chaniá-Réthymno
* KTEL Chíos
* KTEL Dráma
* KTEL Euboia
* KTEL Évros
* KTEL Evrytanía
* KTEL Flórina
* KTEL Fokis
* KTEL Fthiotis
* KTEL Grevená
* KTEL Elis
* KTEL Imathía
 | * KTEL Ioánnina
* KTEL Íos
* KTEL Iraklion-Lasíthi
* KTEL Kardítsa
* KTEL Kárpathos
* KTEL Kastoriá
* KTEL Kavála
* KTEL Kefaloniá
* KTEL Kilkís
* KTEL Korfu
* KTEL Korinthia
* KTEL Kos
* KTEL Kozáni
* KTEL Lakonia
* KTEL Lárisa
* KTEL Lefkas
* KTEL Lesbos
* KTEL Límnos
* KTEL Livadeiá
* KTEL Magnesia
* KTEL Messenia
 | * KTEL Mýkonos
* KTEL Náxos
* KTEL Páros
* KTEL Pélla
* KTEL Pieria
* KTEL Préveza
* KTEL Rodópi
* KTEL Ródos
* KTEL Salamis
* KTEL Sámos
* KTEL Sérres
* KTEL Sýros
* KTEL Thesprotia
* KTEL Thessaloniki
* KTEL Thíva
* KTEL Thíra
* KTEL Tínos
* KTEL Tríkala
* KTEL Xánthi
* KTEL Zákynthos
 |

Lähteet
-------

1. 1 2 3  History of KTEL Companies *KTEL*. Viitattu 15.5.2017.
2. 1 2  Information about KTEL Companies KTEL. Viitattu 15.5.2017.

Aiheesta muualla
----------------

* Kuvia tai muita tiedostoja aiheesta **KTEL** Wikimedia Commonsissa

* KTEL (kreikaksi) (englanniksi)
**Ukrainan taiteilijoiden unioni** (ukr. Спілка художників України, *Spilka hudožnykiv Ukrajiny*) on ukrainalainen taiteilijoiden etua ajava kansalaisjärjestö. Järjestön perustava kokous pidettiin 27. lokakuuta 1938.

Järjestö oli alusta alkaen tiukasti kommunistisen puolueen ohjauksessa. Tästä syystä monet Ukrainan merkittävimmistä taiteilijoista eivät koskaan olleet sen jäseniä. 1980-luvun loppua kohden järjestö sanoutui irti puolueen kontrollista ja sosialistisesta realismista. Vuonna 1998 sille myönnettiin kansallisen järjestön asema.. Samassa yhteydessä presidentti Leonid Kutšma määräsi, että maassa aletaan viettää Taiteilijoiden päivää lokakuun toinen sunnuntaina.

Volodymyr Tšepelyk on toiminut järjestön puheenjohtajan vuodesta 1990 alkaen.

Lähteet
-------

1. 1 2  History National Union of Artists of Ukraine *nuau*.  Arkistoitu 26.2.2022. Viitattu 9.3.2021. (venäjäksi)
2. ↑  Union of Artists of Ukraine *www.encyclopediaofukraine.com*.  2018. Viitattu 9.3.2021. (englanniksi)
3. ↑  Про День художника *zakon.rada.gov.ua*.  1998. Viitattu 9.3.2021. (ukrainaksi)
Alfred E. Goodey
**Alfred E. Goodey** (1878–1945) oli englantilainen taiteenkerääjä ja hyväntekijä. Hän lahjoitti Derbyn kaupunginmuseolle yli kuudensadan taulun kokoelman.

Goodey aloitti kokoelmansa keräämisen vuonna 1886, ja etsi Amerikkaa myöten kaikkea Derbyyn liittyvää taidetta: öljyväri- ja vesivärimaalauksia, taidegrafiikkaa ja valokuvia. Hän keräsi kokoelmaansa sekä ostamalla teoksia että tilaamalla oman aikansa taiteilijoilta, kuten Ernest Townsendilta maalauksia, joihin tallentui Derbyn silloista kaupunkikuvaa. Kokoelmassa on maalauksia kahden vuosisadan ajalta, ja ne tarjoavat ainutlaatuisen näköalan Derbyn kehitykseen, teollistumiseen, sotaan, tulipaloihin ja tulviin. Hän lahjoitti pääosan kokoelmasta museolle vuonna 1936, mutta jatkoi taiteenkräämistä. Goodeyn kuoltua vuonna 1945 museo sai toisen erän kokoelmasta. Sata teosta kokoelmasta on koottu kirjaksi, joka esittelee Derbyn historiaa kuvataiteen keinoin. Kirjassa esiteltyihin taiteilijoihin kuuluvat Ernest Townsend, Alfred Keene, Frank Gresley, William Austin, Walter Talent ja Claude T. Stanfield Moore.

Lähteet
-------

1. 1 2  Goodey's Derby Amazon
2. ↑  Derbyshire Artists Derbyshire UK
3. ↑  Museum Talk Derby Museum


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Yhdysvallat

 |
|  |
| Muut | 
* Europeana

 |

 |
**Helvi Annikki Rintala** (1916 Somero – 2012) oli suomalainen nainen, joka tuli 1930-luvun lopulla tunnetuksi revyytähtenä Lontoossa.

Helvi Rintala muutti perheensä mukana Somerolta Forssaan Tölönkatu 1:een. Hänen isänsä J. A. Rintala oli Forssassa osuuskaupanjohtajana ja oli Forssan kauppalanhallituksen jäsenenä vuosina 1923–1938. Helvi Rintala kävi Kuhalan kansakoulua ja sen jälkeen Forssan yhteiskoulua. Helsingissä hän opiskeli Suomen Liikemiesten Kauppaopistossa vuosina 1932–1933.

Rintala lähti joskus vuosien 1934 ja 1936 välillä Lontooseen ja pääsi siellä Lontoon West Endissä erääseen perheeseen keittiöpalvelijaksi työnään astioiden pesu. Eräs hänen emäntänsä vieraana ollut teatterinjohtaja sattui kuulemaan Helvin lauleskelevan astioita pestessään ja johtaja palkkasi hänet esiintymään London Casinoon 10 punnan viikkopalkalla. Daily Mirror-lehdessä ilmestyneen artikkelin mukaan Helvi oli syksyllä 1938 Lontoon ykköstähti revyyrintamalla.

Lontoossa Helvi Rintala avioitui vuonna 1947 Arnold Hartpencen kanssa. Heillä oli kaksi lasta, joista toinen varttui Helvin vanhempien luona Helsingissä ja toinen lapsen isän Arnoldin perheessä Lontoossa. Helvi Rintala toimi Lontoossa asuessaan myös Daily Mailin, Keystone Pressin, United Pressin sekä Century Pressin avustajana. Hän muutti sitten vuonna 1947 New Yorkiin ja ehti olla elämänsä aikana kolme kertaa naimisissa.

Helvi Rintala-Hartpence-Kalman kuoli vuonna 2012 yli 90-vuotiaana Yhdysvalloissa.

Lähteet
-------

1. 1 2 3 4 5  Norjalaisnainen yrittää selvittää suomalaisen isoäitinsä tarinan: tiskaajasta tuli Lontoon kuumin revyytähti, Yle Kotimaa 10.1.2016
2. 1 2  Ensin pieni palvelustyttö - nyt lupaava revyykaunotar. Suomalaisen "piian" ihmeellinen vaellus Lontossa, Helsingin Sanomat, 12.11.1938, nro 306, s. 6, Kansalliskirjaston digitaaliset aineistot
3. 1 2 3 4  Kati Kivimäki : Kun forssanlikka Lontooseen lähti, Forssan museon blogi 18.12.2015
**Kásoksen verilöyly** tapahtui 27. toukokuuta ja 7. kesäkuuta 1824 välisenä aikana osmanien valtakuntaan kuuluneella pienellä Kásoksen saarella. Nykyisin Kásos on osa Kreikkaa. Verilöylyssä Egyptin ja osmanien yhdistyneet joukot polttivat Kásoksen ja surmasivat paikallisväestöä. Tätä verilöylyä muistetaan vuosittain 7. kesäkuuta järjestettävässä juhlassa Kásoksen pääkaupungissa Frýssä.

Tausta
------

Kásoksella on harjoitettu merenkulkua vuosituhansien ajan, ja sen kauppalaivaston koko oli 1800-luvun alussa noin 700 ja asukkaita saarella oli lähteestä riippuen noin 8 000–11 000. Kásoksen laivasto osallistui menestyksekkäästi vuoden 1821 itsenäisyystaisteluun. Kásoslaisilla aluksilla tehtiin hyökkäyksiä läheisille saarille sekä Syyriaan ja Egyptiin saakka. Heinäkuussa 1821 Kásoksen laivasto taisteli Kreetan vapauden puolesta ja useita kreetalaisia saapui Kásokselle pakolaisiksi.

Egyptin käskynhaltija Muhammad Ali.
Kásoslaisten toiminta ärsytti osmanien Egyptin käskynhaltijaa Muhammad Alia, jonka tavoitteena oli perustaa Kreetalle tukikohta ennen Peloponnesoksen niemimaalle hyökkäystä. Muhammad Ali näki Kásoksen suuren laivaston esteenä perustaa tukikohta.

Verilöyly
---------

Egyptiläisten ja osmanien yhdistynyt 45 aluksen laivasto entisen merirosvon Ismail Gibraltarin johdolla saapui 27. toukokuuta 1824 saaren edustalle. Alkoi muutaman päivän kestänyt taistelu. Lopulta 7. kesäkuuta yli tuhannen hengen, tai toisen lähteen mukaan 4 000 hengen, vihollisjoukot rantautuivat Kásokselle sytyttäen koko saaren tuleen ja tappaen kaikki aseenkantoiässä olleet miehet. Toisen lähteen mukaan kaikki yli kahdeksanvuotiaat miehet tapettiin. Kaikkiaan kásoslaisia tapettiin verilöylyssä noin 7 000. Selviytyneet naiset ja lapset vietiin Egyptiin orjiksi.

Erään legendan mukaan kásoslainen kapteeni Markos Malliarakis tappoi yli 30 osmania. Hänen jouduttua kiinniotetuksi, nappasi hän eräältä vartijalta vielä veitsen, jolla surmasi muutamia osmaneja. Tämän jälkeen Malliarakis kuitenkin tapettiin.

Lähteet
-------

1. 1 2 3 4 5 6 7 8  Carr, Jonathan: Curious Kasos attracts few visitors.  *Athens News*, 23.6.2006, s. A22. Ateena:  NEP Publishing Company SA. Artikkelin verkkoversio. Viitattu 27.3.2011.  (englanniksi)[vanhentunut linkki]
2. 1 2 3  Karpodini-Dimitriadi, E.: *Kreikan saaret: matkaopas kaikille Kreikan saarille*, s. 159. suom. Ahola, Toni. Ateena: Ekdotike Athenon S.A. 1995. ISBN 9529688016.
3. ↑  Dubin, Marc: *Kreikan saaret*, s. 199. Engl. alkuteos: Eyewitness Travel Guides The Greek Islands, suom. Rekiaro, Ilkka. Helsinki: WSOY, 2003. ISBN 951-0-27504-2.
4. 1 2  Recent History Δήμος Κάσου (Kásoksen kunta).  Arkistoitu 5.9.2011. Viitattu 27.3.2011. (englanniksi)
5. 1 2 3  Miller, Korina et al.: *Greek Islands*, s. 301. Lonely Planet, 2010. ISBN 978-1-74179-227-0. (englanniksi)
6. 1 2 3  Genocide of Kasos, Psara Stamco Costumes Antonios Kontouzoglou.  Arkistoitu 10.2.2011. Viitattu 27.3.2011. (englanniksi)

Aiheesta muualla
----------------

* Kásoksen verilöylystä (Arkistoitu – Internet Archive) (englanniksi)
**Syrian Observatory for Human Rights** (SOHR) on Isossa-Britanniassa toimiva yhden miehen järjestö, jota länsimainen media käyttää usein lähteenään uutisoidessaan Syyrian tapahtumista.

SOHR:n perusti vuonna 2006 Rami Abdul Rahman (oik. Osama Suleiman), joka pakeni Syyriasta vuonna 2000 ja asettui Coventryyn Englantiin. Englannissa hän pitää kahta vaatekauppaa.
Abdul Rahman sanoo pitävänsä yhteyksiä Syyriaan neljään apuriin, jotka ovat yhteyksissä yli 230 aktivistiin, jotka välittävät hänelle tietoa puhelimitse, Skypellä ja sähköpostilla. Viides apulainen kääntää raportteja arabiasta englanniksi ja lähettää niitä järjestön Facebook-sivulle. Lisäksi Abdul Rahman vastaan noin 10–15 median yhteydenottoon päivässä.

SOHR:n luotettavuutta on kyseenalaistettu. The Interpreterin päätoimittaja James Millerin mukaan Syyriassa toimivat toimittajat eivät ole ikinä tavanneet yhtään järjestön lähdettä.

Viitteet
--------

1. ↑  Neil MacFarquhar: A Very Busy Man Behind the Syrian Civil War’s Casualty Count *The New York Times*.  9.4.2013. Viitattu 25.1.2023. (englanniksi)
2. ↑  Profile: Syrian Observatory for Human Rights *BBC News*.  27.12.2011. Viitattu 25.1.2023. (englanniksi)
3. ↑  200,000 dead? Why Syria’s rising death toll is so divisive *Washington Post*. Viitattu 25.1.2023. (englanniksi)
**Nové Zámky** on kaupunki Lounais-Slovakiassa. Vuonna 2021 kaupungissa asui vajaa 40 000 asukasta.

Maantiede ja ilmasto
--------------------

Kaupungin keskusta on rakennettu Nitra-joen rannalle. Vuoden lämpimin kuukausi on heinäkuu, jonka keskilämpötila on 20,1°C. Nové Zámkyn kaikkien aikojen alin mitattu lämpötila on vuodelta 1929 jolloin se kävi -35°C asteessa.

Historia
--------

Nové Zámkyn ensimmäinen linnoitus valmistui jo 1540-luvulla, kun se rakennettiin puolustukseksi turkkilaisia vastaan. Toisen linnoituksen rakentaminen aloitettiin vuonna 1573. Kaupunki onkin nimetty näiden kahden linnoituksen mukaisesti monikkoon.

Turkkilaiset valtasivat kaupungin vuonna 1663 ja hallitsivat sitä seuraavat 20 vuotta. Pyhän saksalais-roomalaisen keisarikunnan armeija vapautti sen vuonna 1685. Tämän jälkeen linnoitus menetti hiljalleen sotilaallista merkitystään ja se purettiin 1720-luvulla.

Urheilu
-------

Jääkiekkojoukkue HC Nové Zámky pelaa Slovakian korkeimmalla sarjatasolla Extraligassa.

Nähtävyydet ja liikenne
-----------------------

Keskustan katolilainen Pyhän ristin kirkko on rakennettu 1580-luvulla. Vuonna 1740 kaupungissa riehuneen ruttoepidemian muistoksi on pystytetty ryhmä barokkipatsaita.

Nové Zámkyn rautatieasema on eteläisen Slovakian keskeisimpiä risteysasemia, josta on junayhteys myös useisiin naapurimaihin.

Ystävyyskaupungit
-----------------

Lähde:

* Znojmo (Tšekki)
* Tábor (Tšekki)
* Fonyód (Unkari)
* Sevnica (Slovenia)

Lähteet
-------

1. 1 2  Základné údaje Mesto Nové Zámky. Viitattu 4.5.2023. (slovakiksi)
2. ↑  Chovan, Branislav: Nové Zámky *The Slovak Spectator*.  24.4.2006. Viitattu 4.5.2023. (englanniksi)
3. 1 2  Nové Zámky *Travel to Slovakia*. Viitattu 25.6.2023. (englanniksi)
4. ↑  Železničná stanica Nové Zámky zeleznicnastanica.sk. Viitattu 30.9.2023. (slovakiksi)
5. ↑  Cestovný poriadok 2022-2023 (CESTOVNÝ PORIADOK VLAKOV OSOBNEJ DOPRAVY 2022/2023) (ŽSR:n rataverkoston kartta rataosuuksien numeroineen) Železnice Slovenskej republiky (Railways of the Slovak Republic), zsr.sk. Viitattu 30.9.2023. (slovakiksi)
6. ↑  Nové Zámky - Železničná stanica vlaky.net. Viitattu 30.9.2023. (slovakiksi)
7. ↑  Družobné mestá Mesto Nové Zámky. Viitattu 4.5.2023. (slovakiksi)

Aiheesta muualla
----------------

* Kuvia tai muita tiedostoja aiheesta **Nové Zámky** Wikimedia Commonsissa
**Kartanopietismi** on ensimmäisiä suomalaisia pietistisiä herätysliikkeitä, joka syntyi Itä-Uudenmaan ja Kymenlaakson kartanoissa 1720-luvulla, herännäiden karoliiniupseerien palattua sotavankeudesta. Kartanopietismiin liittyi myös upseereja, jotka eivät olleet joutuneet sotavankeuteen. Kartanopietismin merkittävä keskus oli Carl Gustaf Armfeltin kartano Liljendalissa, josta pietistinen herätys säteili Etelä-Suomen upseeripiireihin.

Pietismi vaikutti erityisesti Itä-Uudenmaan ja Kymenlaakson aateliskartanoissa, joiden omistajia olivat muun muassa Creutzin ja Wreden sukujen jäsenet. Kartanoiden pietististä hengellisyyttä vahvistivat ulkomaalaiset kotiopettajat. Kartanopietismi ei kuitenkaan ylittänyt säätyrajoja eikä levinnyt kansan keskuuteen. Kartanopietismi oli kirjaherätystä, joka edellytti lukutaitoa ja kirjallista kulttuuria. Toisinaan palvelusväkeä ja kartanoiden alustalaisia kuitenkin osallistui hartaustilaisuuksiin, vaikka kielirajat asettivat haasteita leviämiselle.

Katso myös
----------

* Karoliiniarmeijan herätys
* Pietismi

Lähteet
-------

* Kakkuri, Teemu: *Suomalainen herätys*. Herätyskristillisyyden historia nälkävuosista Nokia-missioon. Helsinki: Kirjapaja, 2014. ISBN 978-952-288-134-2.

### Viitteet

1. 1 2  Kakkuri 2014, s. 72-73
**Jeon Jung-kook** (hangul: 전정국; hanja: 田柾國; uudistettu latinisaatio: *Jeon Jeong-guk*; s. 1. syyskuuta 1997, Busan, Korean tasavalta), tunnetaan myös etunimellä **Jungkook**, on eteläkorealainen laulaja. Hän on seitsenhenkisen k-pop-yhtye BTS:n päävokalisti ja nuorin jäsen.

Lapsuus
-------

16-vuotias Jungkook fanitapaamisessa Busanissa vuonna 2013.
Jeon Jung-kook syntyi 1. syyskuuta vuonna 1997 Busanissa, Korean tasavallassa. Hänen perheeseensä kuuluu vanhempien lisäksi hänen vanhempi veljensä Jung-hyun. Jeon osallistui 13-vuotiaana *Superstar K* -nimiseen laulukilpailuun mutta putosi eliminointikierroksella. Ohjelman jälkeen Jeon sai tarjouksia seitsemältä eri levy-yhtiöltä, joita olivat muun muassa JYP, Woollim, Starship, TS, Cube, ja Big Hit Entertainment. Hän päätti liittyä Big Hit Entertainmentille nähtyään tulevan yhtyetoverinsa RM:n räppäävän.  Jeon kävi tuolloin yläkoulua Busanissa ja joutui vaihtamaan koulua muutettuaan uransa vuoksi Souliin. Hän kävi yläkoulun loppuun harjoitteluaikanaan ja valmistui Soulin taidelukiosta vuonna 2017.

Ura
---

Jeon oli Big Hit Entertainmentilla harjoittelijana kaksi vuotta ennen kuin BTS debytoi kappaleella "No More Dream" vuonna 2013. Tuolloin 15-vuotias Jeon sekä lauloi että räppäsi, mutta sittemmin hän on ollut yhtyeen päävokalisti. Lisäksi hän kuuluu BTS:n päätanssijoihin yhdessä J-Hopen ja Jiminin kanssa ja on usein sijoitettuna koreografioissa keskelle. Jeon on yhtyeen *maknae* eli nuorin jäsen. Jeonin BTS:n albumeilla julkaistuja soolokappaleita ovat muun muassa "Begin", "Euphoria" ja "My Time". Esikuvakseen Jeon on nimennyt Bigbangin G-Dragonin.

Yksityiselämä
-------------

Jeon harrastaa piirtämistä ja videoeditointia, ja jälkimmäistä varten hänellä on oma studio nimeltä G.C.F. eli Golden Closet Films. Yksi hänen kuvaamansa Golden Closet Film on tehty Helsingissä, kun BTS oli Suomessa kuvaamassa sisältöänsä. Hän on myös aktiivinen urheilija ja suorittaa esimerkiksi koreografioissa vaadittavat nostot.

Lähteet
-------

1. ↑  The idol that was scouted by 7 different entertainment companies *Koreaboo*.  4.10.2017.  (englanniksi)
2. ↑  R. Choi: BTS’s Jungkook, Gfirend’s SinB And Umji, And More Graduate From High School *Soompi*. Viitattu 18.12.2018.
3. 1 2  Jungkook Facts and Profile *KProfiles*.  5.11.2018.
4. ↑  Watch: Jungkook Personally Captures BTS’s Charms On Camera In New "G.C.F In Helsinki" Video *soompi.com*.  27.12.2019. Viitattu 6.5.2022. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Korea

 |
|  |
| Taiteenala | 
* MusicBrainz

 |

 |
Motorola 68030 -suoritin
**Motorola 68030** on Motorola 68000 -sarjaan kuuluva 32-bittinen mikroprosessori*milloin?*. 68030 oli Motorola 68020:n seuraaja ja sitä itseään seurasi Motorola 68040. Suorittimeen viitataan myös yleisesti nimityksellä *030*.

68030 sisälsi 256 tavun välimuistin datalle. Käskyvälimuistin hakunopeutta on parannettu aiemmasta. 68030 sisältää integroituna muokatun version 68851 muistinhallintayksiköstä (MMU). Dataväylä on dynaaminen ja voi toimia 8-, 16- ja 32-bitin leveyksillä. Data- ja osoiteväylä voivat toimia synkronisessa moodissa (joka on hitaampaa) tai suoritin voi käyttää asynkronista moodia.

68030:ta käytettiin useissa Applen Macintosh II -malleissa, Amiga-tietokoneissa, Atari Falconissa, Sony NEWS-työasemissa, NeXT Computer-tietokoneissa ja Sharp X68030 -tietokoneissa.

Suoritinta käytettiin useissa Unix-työasemissa:

* Mitsubishi Electricin ME100, ME200 ja ME400-mallit
* Hitachin 2050G-sarja

68EC030
-------

**Motorola 68EC030** oli edullisempi versio, josta puuttui sisäänrakennettu muistinhallintayksikkö (MMU).

Lähteet
-------

1. 1 2 3 4 5  Motorola 68030 (MC68030) microprocessor family *cpu-world.com*. Viitattu 8.10.2022. (englanniksi)
2. ↑  【Mitsubishi Electric】 ME100, ME200, ME400 *museum.ipsj.or.jp*. Viitattu 19.10.2021. (englanniksi)
3. ↑  【Hitachi】 2050G *museum.ipsj.or.jp*. Viitattu 19.10.2021. (englanniksi)

Luettelo Motorolan valmistamista suorittimista

|  |  |
| --- | --- |
| 6800-sarja | 
* 6801
* 6802
* 6805
* 6809
	+ Hitachi 6309

 |
| Motorola 68000 -sarja | 
* 68000
* 68008
* 68010
* 68012
* 68020
* 68030
* 68040
* 68060

 |
| Matematiikkasuorittimet | 68881/68882 |
| Muistinhallintayksiköt | 
* 68451
* 68851

 |
| 88000-sarja | 
* 88100
* 88110

 |
| PowerPC-sarja | 
* PPC 6XX
* PPC 7XX
* PPC 7XXX

 |
| Digitaaliset signaaliprosessorit | 
* Motorola 56000
	+ 56001
	+ 56002
	+ 56004
* 56100
* 56300
* 56800
* 96002

 |
| Mikrokontrollerit | 
* Motorola 68300
	+ DragonBall
* PowerQUICC

 |
**Souq Waqifin haukkasairaala** (arab. مستشفى سوق واقف للصقور‎, *Mustašfan Sūq Wāfiq li-ṣ-ṣuqūr*) on Souq Waqifin alueella Qatarin pääkaupungissa Dohassa sijaitseva sairaala, jossa hoidetaan haavoittuneita ja sairastuneita haukkoja. Haukat ovat suosittuja metsästyksessä Persianlahden alueen maissa ja niitä pidetään siellä merkityksellisinä myös statussymboleina.

Souq Waqifin haukkasairaala perustettiin vuonna 2008. Kolmikerroksisen sairaalan tilojen rakennustyöt saatiin valmiiksi vuonna 2011. Rakennuksen käyttöön hyväksymisen jälkeen kliininen työ aloitettiin siellä elokuussa 2011. Työtä tehdään ympärivuorokautisesti. Huippukausien aikaan Souq Waqifin haukkasairaalaan on otettu ja sieltä on poistunut yhteensä 130–150 haukkaa päivittäin. Yksi pyrkimys haukkasairaalan perustamisen taustalla oli haukkojen kasvattamisen harrastuksen ja perinteen tukeminen. Työntekijöitä Souq Waqifin haukkasairaalaan on tullut eri puolilta islaminuskoista maailmaa Pakistanista Irakiin. Haukkoja ovat sinne vieneet haukkojen omistajat jopa Saudi-Arabiasta, Kuwaitista ja muualta Qatarin ulkopuolelta.

Lähteet
-------

1. 1 2  Who we are? Souq Waqif Falcon Hospital, viitattu 20.1.2023
2. 1 2 3  Justin Marozzi, Welcome to the falcon hospital of Qatar BBC 26.5.2015, viitattu 20.1.2023
3. 1 2   Lujain Jo, A top-notch hospital in Doha is busy: Only falcons allowed AP News 24.3.2022, viitattu 20.1.2023
**Espanjan metsät** ovat merkittäviä metsätaloudelle ja pääasiallisimmat metsätalousalueet sijaitsevat maan pohjoisosassa. 30% Espanjan metsistä on vuoristometsiä, jotka sijaitsevat yli 1000 m korkeudessa. Metsissä kasvaa mäntylajeista 7 ja tammilajeista 8. Metsäpalot ovat Espanjassa merkittävä vaiva. Espanjan pohjoisosan vuoristoissa metsät ovat lehtimetsiä, kun taas maan keskiosien vuoristoissa metsät ovat havumetsiä. Garajonayn kansallispuistossa on laakeripuumetsää, joka on jäänne eteläisen Euroopan laajoista subtrooppisen metsän alueista, jotka suurelta osin katosivat usean jääkauden myötä. Sierra Morenan vuorijonoon kuuluvien Sierra Maronan vuorten rinteillä on metsiä, missä kasvaa rautatammia ja korkkitammia ja missä on joitakin erittäin vanhoja puita.

Lähteet
-------

1. ↑  MHY Etelä-Savon metsä- ja luontomatka Pohjois-Espanjaan *Luontomatkat*.  2023. Kon-Tiki Tours. Viitattu 16.8.2023.
2. ↑  Espanja *Globalis*.  9.9.2022. Suomen YK-liitto. Viitattu 16.8.2023.
3. ↑  Juuso Aarnio: *501 luonnonihmettä*, s. 351-360. Read.me, 2010. ISBN 978-952-220-248-2.
**Machalillan kulttuuri** (n. 1800/1500-800 eaa.) oli muinaisen Ecuadorin intiaanikulttuuri, jossa näkyi merkkejä valtaa pitävän luokan synnystä. Tämä lienee Perun rannikon vaikutusta alkujakson kulttuurien vaikutusta. 
Erikoistuttiin kalastukseen enemmän kuin aiemmassa Valdivian kulttuurissa. Pidettiin varastoja kauppaa varten. Ylhäisten lasten kalloja pidennettiin.

Machalillan kulttuuri
---------------------

Machalillan kulttuuri oli eteläisessä Manabíssa ja Santa Elenan niemimaalla noin 1800-800 eaa. mutta ajoitus on jossain määrin epämääräinen.

Machalillassa viljeltiin maata, kalastettiin, metsästettiin ja keräiltiin kasveja. Hautausmailla ruumiit olivat keraamisen kilpikonnan kuoren alla. Machalillassa keksittiin leili, jossa kaksi leilin putkimaista kaulaa yhdistyvät yhdeksi, mikä oli tavallista myöhemmin perun keramiikassa.

Keramiikka sai vaikutteita Cotocollaon, Cerro Narríon ja Upanon kulttuureista. Toisten mukaan machalillan kulttuuri on Chorreran kulttuurin muunnelma.

Cotocollan kulttuuri kauppasi puuvillaa rannikolla.
Upano oli ylemmässä Amazonin altaassa. Cerro Narrío eteläisillä vuorilla oli kauppakeskus rannikon ja sademetsän kulttuurien välillä.

Jotkut tutkijat väittävät Machalillan kulttuurin vaikuttaneen osaltaan Mesoamerikassa Tyynenmeren rannikon lähellä sijainneiden Nayaritin, Jaliscon ja Coliman 1450 eaa. ilmestyneen Capachan keramiikan ja Ocósin keramiikan kehitykseen. Tämä olisi ollut mahdollista balsalautoilla tehdyn merikaupan kautta..

Joidenkin mukaan yhteys Mesoamerikkaan muutti tätä kulttuuria, ennen kuin se sulautui Chorreran kulttuuriin.

Lähteet
-------

1. 1 2  The 0lmec Dawning *dartmouth.edu*.  Arkistoitu 29.1.2021.
2. ↑  Ecuador : History Travel Guide (englanniksi) (Arkistoitu – Internet Archive)
**Rinneangervo** (*Spiraea densiflora*) on pensasangervojen sukuun kuuluva laji. Se kasvaa noin 70–100 cm korkeaksi ja kasvutapa on pyöreä ja tiivis ja täten se on hyvä maanpeitekasvi. Kasvi viihtyy aurinkoisella tai puolivarjoisella kasvupaikalla ja kasvualustaksi sopii sekä kostea että kuiva maaperä. Sopiva maaperä on kohtuullisesti ravinteinen ja hiekkapitoinen. Pensas kukkii ruusunpunaisin kukin kesä- ja heinäkuulla. Sopivat kasvillisuusvyöhykkeet ovat I-V. Rinneangervoa ei tarvitse leikata säännöllisesti, mutta se sietää alasleikkauksen, joka on tehtävä aikaisin keväällä. Se muodostaa tyviversoja. Pensaan syysväritys on punainen. Pensas kasvaa nopeasti. Lehdet ovat tummanvihreät. Pensas sopii istutettavaksi yksittäin, pensasryhmään tai aidanteeseen ja kasvupaikka voi olla myös rinne. Sopiva istutusväli on noin 60 cm.

Lähteet
-------

1. ↑  Rinneangervo  2023. Viherpeukalot.fi. Viitattu 10.3.2023.
2. ↑  Rinneangervo *Heikkisen kukkatarha*. Viitattu 10.3.2023.

Aiheesta muualla
----------------

* 

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q5231861
* BOLD: 1111331
* CoL: 4Z6GW
* EoL: 634453
* EPPO: SPVDF
* GBIF: 3026674
* GRIN: 456842
* ITIS: 25333
* NCBI: 144563
* Open Tree of Life: 873505
* Plant List: rjp-16704
* POWO: urn:lsid:ipni.org:names:30083156-2
* VASCAN: 20726
* WFO: wfo-0000988658

 |

 |
Keyksin kuolema myrskyssä, Virgil Soliksen kaiverrus Ovidiuksen *Muodonmuutoksia* kirjaan.
**Keyks** (m.kreik. Κήυξ) oli kreikkalaisessa mytologiassa Hesperoksen, aamutähden, poika. Hän meni naimisiin Alkyonen, tuulten hallitsijan Aioloksen ja Enareten tyttären, kanssa.

Keyks ja Alkyone elivät onnellisina yhdessä Trakhiissa, jopa niin onnellisina, että he vertasivat itseään Zeukseen ja Heraan. Tämä suututti Zeuksen, ja kun Keyks lähti merille purjehtiakseen kysymään oraakkelilta neuvoa, Zeus iski alukseen vasamallaan, ja Keyks hukkui seuranneessa haaksirikossa. Unien jumala Morfeus ilmestyi Alkyonelle Keyksin hahmossa kertoen, mitä hänen aviomiehelleen oli tapahtunut, ja suruissaan Alkyon heittäytyi mereen. Myötätunnosta jumalat muuttivat heidät molemmat kuningaskalastajiksi (engl. *halcyon*).

Lähteet
-------

1. ↑  Apollodoros, *Kirjasto 1.7.3* (engl. käännös)
2. ↑  Ovidius, *Muodonmuutoksia xi:410–748* (engl. käännös)

CommonsCommons
Wikimedia Commonsissa on kuvia tai muita tiedostoja aiheesta **Keyks**.